Karakteristike nekoliko jednostavnih, neinvazivnih modela za određivanje značajne fibroze jetre kod pacijenata s kroničnim hepatitisom B

**Cilj** Usporediti karakteristike nekoliko jednostavnih, neinvazivnih modela koji uključuju serumske markere za dijagnozu značajne fibroze jetre na istom uzorku pacijenata s kroničnim hepatitisom B koristeći iste kriterije za procjenu.

**Postupci** Retrospektivno smo uključili 308 pacijenata s kroničnim hepatitisom B kod kojih je napravljena biopsija jetre, laboratorijski testovi i mjerenje krutosti jetre (prema engl. *liver stiffness measurement, LSM*) u Jugozapadnoj bolnici u Chongqingu, Kina, između ožujka 2010. i travnja 2014. Koristili smo ROC (prema engl. *receiver operating characteristic*) krivulju i područje ispod ROC krivulje (prema engl. *area under ROC, AUROC*) za analizu rezultata modela koji uključuju indeks omjera dob-trombociti (prema engl. *platelet, PLT*); omjer aspartat transaminaze (AST) i alanin aminotransferaze (ALT) (AAR model); omjer AST i PLT (APRI model); omjer γ-glutamil transpeptidaze (GGT) i PLT (GPRI model); GGT-PLT-albumin indeks (S indeks model); dob-AST-PLT-ALT indeks (FIB-4 model); i dob-AST-PLT-ALT-međunarodni normalizirani omjer (Fibro-Q model).

**Rezultati** AUROC vrijednosti S indeksa, GPRI, FIB-4, APRI, API, Fibro-Q, AAR, i LSM modela za predviđanje značajne fibroze jetre bile su 0,726 (*P* < 0,001), 0,726 (*P* < 0,001), 0,621 (*P* = 0,001), 0,619 (*P* = 0,001), 0,580 (*P* = 0,033), 0,569 (*P* = 0,066), 0,495 (*P* = 0.886), odnosno 0,757 (*P* < 0,001). S indeks i GPRI imali su najveću korelaciju s histopatološkim izračunom (r = 0,373, *P* < 0,001; odnosno r = 0,372, *P* < 0,001) i LSM vrijednostima (r = 0,516, *P* < 0,001; odnosno r = 0,513, *P* < 0,001). Kada je LSM kombiniran sa S indeksom i GPRI modelom, AUROC vrijednosti bile su 0,753 (*P* < 0,001) odnosno 0,746 (*P* < 0,001).

**Zaključak** S indeks i GPRI imali su najbolje dijagnostičke osobine za određivanje značajne fibroze jetre i bili su dobri prediktori značajne fibroze jetre kod pacijenata s kroničnim hepatitisom B kod kojih nije bilo moguće napraviti kratkotrajnu elastografiju.